sagorsarker/bangla-wikipedia huggingface dataset:
তে উরেওয়েরা

তে উরেওয়েরা হল নিউজিল্যান্ডের উত্তরাঞ্চলীয় দ্বীপের মূলত বনভূমি, বিক্ষিপ্তভাবে জনবসতিপূর্ণ রুক্ষ পাহাড়ি এলাকা, এর বেশিরভাগ উত্তর হকের উপসাগরীয় অঞ্চলে এবং কিছু অংশ পূর্ব উপসাগরীয় অঞ্চলে । এর বেশিরভাগই হুইয়ারাউ, ইকাভেনুয়া এবং মংগাপোহাতু রেঞ্জে অবস্থিত, এবং উত্তরে নিম্নভূমি এলাকাও রয়েছে। ওয়াইকারেমোনা এবং ওয়াইকারেইটি হ্রদ দক্ষিণ-পূর্ব অংশে অবস্থিত।
বসতিগুলির মধ্যে রয়েছে রুয়াতাহুনা, ওয়াইমানা এবং রুয়াতোকি। এলাকাটি বিচ্ছিন্ন, স্টেট হাইওয়ে ৩৮ এর ভেতর দিয়ে যাবার জন্য একমাত্র মহাসড়ক, যা রোটোরুয়ার কাছে ওয়াইওটাপু থেকে মুরুপাড়া হয়ে ওয়াইরোয়া পর্যন্ত প্রসারিত।
এটি "তুহোয়ের রোহে" (ঐতিহাসিক বাড়ি), একটি মাওরি আইউই (উপজাতি) যা মাওরি সার্বভৌমত্বের প্রতি তাদের অবস্থানের জন্য পরিচিত। বিচ্ছিন্নতা এবং ঘন বনের কারণে ২০ শতকের গোড়ার দিকে তে উরেওয়েরা ব্রিটিশ উপনিবেশবাদীদের থেকে অস্পৃশ্য ছিল; ১৮৮০ এর দশকেও এটি মাওরিদের নিয়ন্ত্রণে ছিল। তে কুটি, একজন মাওরি নেতা, তুহোর মধ্যে তার অনুসারীদের থেকে আশ্রয় পেয়েছিলেন, যাদের সাথে পরবর্তীতে তিনি একটি জোট গঠন করেন। সেই সময়ে রাজা দেশের মতো, কয়েকজন পাকেহা তে উরেওয়ারায় প্রবেশের ঝুঁকি নিয়েছিল। বিংশ শতাব্দীর গোড়ার দিকে রুয়া কেনানা হেপেটিপা মংগাপোহাতুতে একটি ধর্মীয় সম্প্রদায় গঠন করে।
তে উরেওয়েরা নামটি একটি মাওরি শব্দগুচ্ছ থেকে উদ্ভূত, যার অর্থ "পোড়া লিঙ্গ" ( ; , যার অর্থ 'পোড়া')
এলাকার একটি বড় অংশ বর্তমানে সুরক্ষিত অবস্থায় আছে। তে উরেওয়েরা জাতীয় উদ্যান ১৯৫৪ সালে প্রতিষ্ঠিত এবং ২০১৪ সালে পুনপ্রতিষ্ঠিত হয় এবং একটি নতুন আইনি কাঠামো দ্বারা নিয়ন্ত্রণ স্থাপন করা হয়, যার নামও তে উরেওয়েরা। উইকা ব্যতীত উত্তর দ্বীপের সমস্ত দেশীয়-বনের পাখি প্রজাতি এই অঞ্চলে বাস করে। ক্রাউন ফার্ন ("ব্লেচনাম ডিসকালার") এই এলাকার একটি বিস্তৃত আন্ডারস্টরি উদ্ভিদ।
সেইফ, সুইফট অ্যান্ড স্মার্ট প্যাসেজ

এস-পাস ২৬ মার্চ, ২০২১ সালে"ভ্রমণকারী এবং স্থানীয় সরকার ইউনিটগুলির জন্য একটি ওয়ান-স্টপ অনলাইন যোগাযোগ এবং সমন্বয় প্ল্যাটফর্ম" নামে চালু করা হয়েছিল। এটি ডিওএসটি এর ভিআই (ওয়েস্টার্ন ভিসায়াস) অফিসের মাধ্যমে তৈরি করা হয়েছে।
১ অক্টোবর,২০২১ পর্যন্ত, সেইফ, সুইফট অ্যান্ড স্মার্ট প্যাসেজ-এর কমপক্ষে ৩০ লক্ষ নিবন্ধিত ব্যবহারকারী রয়েছে৷
তেলেঙ্গানা চিকিৎসা বিজ্ঞান ও গবেষণা ইনস্টিটিউট

তেলেঙ্গানা চিকিৎসা বিজ্ঞান ও গবেষণা ইনস্টিটিউট, হায়দ্রাবাদ (সংক্ষেপে টিআইএমএস, হায়দ্রাবাদ বা টিআইএমএস বা টিআইএমএসআর ) হল ভারতের তেলেঙ্গানায় একটি নিবেদিত কোভিড-১৯ হাসপাতাল । পরবর্তীতে এটিকে একটি মেডিকেল স্কুল ও সরকারি হাসপাতাল হিসেবে গড়ে তোলা হবে। হাসপাতালটি জিওএম ইস্যু নং. 22, স্বাস্থ্য, চিকিৎসা ও পরিবার কল্যাণ বিভাগ অনুযায়ী ২৫ এপ্রিল ২০২০-এ আত্মপ্রকাশ করে।
ভারতে কোভিড-১৯ মহামারির পরিপ্রেক্ষিতে , তেলেঙ্গানা সরকার স্বাস্থ্য পরিষেবা প্রদানের জন্য জিএমসি বালাযোগী অ্যাথলেটিক স্টেডিয়াম, গাছিবাউলি, রাঙ্গা রেড্ডি জেলা -এ স্পোর্টস হোস্টেল বিল্ডিং-এ একটি হাসপাতাল প্রতিষ্ঠা করার সিদ্ধান্ত নিয়েছে। এই সিদ্ধান্ত অনুসারে, যুব অগ্রগতি, পর্যটন ও সংস্কৃতি বিভাগ আদেশ জারি করেছে, গাছিবোলিতে ক্রীড়া গ্রাম ভবনটি ৯ একর ১৬ গুন্টা জমির সাথে এটির উন্নয়নের জন্য স্বাস্থ্য, চিকিৎসা ও পরিবার কল্যাণ বিভাগের কাছে হস্তান্তর করেছে। একটি একচেটিয়া কোভিড-১৯ হাসপাতাল হিসাবে শুরু হবে এবং তারপরে একটি মাল্টি-স্পেশালিটি হাসপাতাল কাম প্রিমিয়ার মেডিকেল কলেজ হিসাবে বিকাশ করবে।
রিও রিকো, তামাউলিপাস

রিও রিকো হলো মেক্সিকোর তামাউলিপাস রাজ্যে অবস্থিত রিও গ্রান্দে নদীর তীরবর্তী একটি গ্রাম। এই গ্রামে হরকন ট্র‍্যাক্ট নামে আয়তনের একটি সরু ভূখণ্ড (নদীতলদেশবর্তী ভূমিসহ) রয়েছে, যা ক্রমপরিবর্তনশীল নদীর উত্তরদিকে অবস্থিত ছিল। যার ফলে এই অংশটি মার্কিন যুক্তরাষ্ট্রের টেক্সাস অঙ্গরাজ্যের অংশ ছিল। কিন্তু ১৯০৬ সালে অননুমোদিতভাবে নদীর গতিপথ পরিবর্তন করা হলে অংশটি রাজ্যের মূল ভূখণ্ড থেক বিচ্ছিন্ন হয়ে যায়। এর ফলে রিও রিকো কার্যত একটি মেক্সিকান বসতিতে পরিণত হয় এবং ১৯৭০-এর সীমান্ত চুক্তি অনুসারে আন্তর্জাতিক সীমান্ত পুনর্নির্ধারিত হয় এবং ১৯৭৭ সাল থেকে কার্যকর হয়ে ক্ষুদ্র ভূখণ্ডসহ রিও রিকো গ্রামটি মেক্সিকোর অন্তর্ভুক্ত হয়।
১৮৪৫ সালে রিও গ্রান্দে নদীকে মেক্সিকো ও মার্কিন যুক্তরাষ্ট্রের টেক্সাস অঙ্গরাজ্যের সীমানা হিসেবে নির্ধারণ করা হয়। আঁকাবাঁকা নদীটিতে অনেক আঙ্গুলাকৃতির ভূখণ্ড ছিল, যা কার্যত প্রতিবেশী দেশের ভূখণ্ড দ্বারা প্রায় চারদিক থেকে ঘেরা ছিল। হরকন ট্র‍্যাক্ট নামের আয়তনের ভূখণ্ডটিও অনুরূপভাবে রিও গ্রান্দে ও মেক্সিকো দ্বারা ঘেরা ছিল এবং সরু একটি অংশ উত্তর-পূর্বে টেক্সাসের মূল ভূখণ্ডের সাথে একে যুক্ত করেছিল। (নদীর আঁকাবাঁকা প্রকৃতির ফলে মেক্সিকো অংশেও এর বিপরীতে একটি ভূখণ্ড ছিল, যা দক্ষিণ-পশ্চিমে মেক্সিকোর মূল ভূখণ্ডের সাথে যুক্ত ছিল।)
১৯০৬ সালের জুলাই মাসে মার্কিন রিও গ্রান্দে ভূমি ও সেচ কোম্পানি সেচের জন্য নদীর পানি নিয়ন্ত্রণের উদ্দেশ্যে খাল খনন করা হয়, যার ফলে ভূখণ্ডটি বিচ্ছিন্ন হয়ে যায়। এই গতিপরিবর্তন অননুমোদিত হওয়ায় কোম্পানিকে আদালতের দ্বারস্থ করা হয় এবং তৎকালীন ১০,০০০ মার্কিন ডলার জরিমানা করা হয়। (বর্তমান হিসাবে প্রায় মার্কিন ডলার)। গতিপথ বদলানোর পূর্বে কোম্পানির সীমানা নির্ধারক খুঁটি ব্যবহার আবশ্যক ছিল। তবে আন্তর্জাতিক আইন অনুসারে করা ১৮৮৪-এর সীমান্ত চুক্তি অনুযায়ী ভূখণ্ডটি যুক্তরাষ্ট্রের অংশ বলে স্বীকৃতি দেওয়া হয়। চুক্তি অনুসারে শুধু নদীর প্রাকৃতিক গতিপরিবর্তনেই দুই দেশের সীমান্ত পরিবর্তিত হবে।
কিন্তু নদীর গতিপথ পরিবর্তনের ফলে অশ্বখুরাকৃরতি হ্রদ গঠনের পরিবর্তে নদীর পুরনো ধারা শুকিয়ে যায়। উপরন্তু কোম্পানি কোনো সীমান্ত খুঁটি না বসানোয় অংশটি মেক্সিকান অংশের থেকে আলাদা করা সম্ভব হয় না। মার্কিন যুক্তরাষ্ট্রে অ্যালকোহলের নিষেধাজ্ঞার জন্য ১৯২০ ও ১৯৩০-এর দশকে ভূখণ্ডটি একটি রিসোর্ট গড়ে ওঠে এবং মদ ও জুয়ার আড্ডায় পরিণত হয়। ১৯২৯ সালে রিও রিকো নামের মেক্সিকান গ্রাম ওই ভূখণ্ডটির নিকটে গড়ে ওঠে এবং প্রতিবছর বন্যার পর রিও গ্রান্দের গতি পরিবর্তিত হওয়ায় মানববসতি ধীরে ধীরে ওই ভূখণ্ডের দিকে অগ্রসর হয়। গ্রামের অধিকাংশ অধিবাসী মেক্সিকান বংশোদ্ভূত হওয়ায় তারা মেক্সিকোর কর্তৃত্ব মেনে নেয় এবং উভয়পক্ষই অংশটি মেক্সিকোর বলে ধরে নিতে থাকে।
আরও প্রায় দশক পর এই অসঙ্গতি সকলের নজরে আসে। ১৯৭০-এর সীমান্ত চুক্তি অনুসারে আরও দুইটি বন্যা নিয়ন্ত্রণ প্রকল্পের পর হরকন ট্র‍্যাক্ট মেক্সিকোর অন্তর্ভুক্ত হয়। ১৯৭৩ সালে মার্কিন যুক্তরাষ্ট্র আনুষ্ঠানিকভাবে ভূখণ্ডটি মেক্সিকোর কাছে হস্তান্তর করে এবং মেক্সিকো সরকার আনুষ্ঠানিকভাবে একে তামাউলিপাস রাজ্যের অন্তর্ভুক্ত করে। ১৯৭৭ সালে আনুষ্ঠানিক হস্তান্তর অনুষ্ঠিত হয়। গ্রামের এক সাবেক বাসিন্দা ইমিগ্রেশন অ্যান্ড ন্যাচারালাইজেশন সার্ভিস অনুসারে প্রত্যর্পণের বিরুদ্ধে মামলা করলে অভিবাসন আপিল বিভাগ ঘোষণা দেয় যে, ১৯০৬ থেকে ১৯৭২ সালের মধ্যে রিও রিকোতে জন্মগ্রহণকারী যেকেউ জন্মসূত্রে মার্কিন যুক্তরাষ্ট্রের নাগরিকত্বের দাবি করতে পারবে। ফলস্বরূপ গ্রামের অধিকাংশ মানুষ মার্কিন যুক্তরাষ্ট্রে স্থানান্তরিত হয়।
আরস্তানবেক আবদিলদায়েভ

আরস্তানবেক আবদিলদায়েভ (জন্ম ২৮ এপ্রিল, ১৯৬৮) হলেন একজন কিরগিজ রাজনীতিবিদ এবং ব্যবসায়ী, যিনি কিরগিজস্তানের ২০১১ সালের রাষ্ট্রপতি নির্বাচনে একজন প্রার্থী ছিলেন। তিনি তার এই প্রতিশ্রুতির জন্য সবচেয়ে বিখ্যাত যে আর শীতকাল থাকবে না এবং পশ্চিমা দেশগুলো বন্যার কবলে পড়বে। তার মতে তিনি বিশ্বব্রহ্মাভ থেকে একটি "আয়ান" (কিরগিজ ভাষায় "ভবিষ্যদ্বানী") লাভ করে, "সর্বজনীন শক্তি", "সর্বজনীন কার্যক্রম" এবং মহাবিশ্বে কিরগিজ জনগণের ভূমিকা সম্পর্কে জানতে পেরেছেন ("কিরগিজ জনগণ... মানবজাতির মূল রীতির উত্তরাধিকারী", "যাযাবর মানুষ, কিরগিজরা প্রকৃতির ভাষা জানে", "কিরগিজ জাতি ঈশ্বরের ভূমিকা নেবে এবং মহাবিশ্বকে রক্ষা করবে")। তিনি বলেন, কিরগিজ জনগণ সবচেয়ে প্রাচীন জাতি। তদুপরি, তিনি ক্রমাগত "প্রযুক্তির যুগের সমাপ্তি" এবং আসন্ন "সুবর্ণ যুগ" বা "সমতার যুগ" এর ভবিষ্যদ্বাণী করেন। তিনি প্রায়শই ইঙ্গিত দেন যে তার কিছু "শক্তি" আছে যা রোগ নিরাময় করতে পারে এবং অন্যান্য অলৌকিক কীর্তি সম্পাদন করতে পারে। এ সম্পর্কে তার বক্তব্যের ভিডিওটি প্রাক্তন সোভিয়েত ইউনিয়নে একটি ইন্টারনেট মিম হয়ে ওঠে ও তার সম্পর্কে সবচেয়ে জনপ্রিয় ভিডিওটি ইউটিউবে দুই মিলিয়নেরও বেশি ভিউ সংগ্রহ করে। আবদিলদায়েভ ২০১৭ সালের রাষ্ট্রপতি নির্বাচনে স্বতন্ত্র হিসেবে অংশগ্রহণ করেছিলেন। তার নিজের কথা অনুসারে, মহাবিশ্ব তাকে রাষ্ট্রপতি হওয়ার দায়িত্ব দিয়েছে যাতে কিরগিজ জনগণ পৃথিবীকে একটি অনির্ধারিত বিপর্যয় থেকে বাঁচাতে পারে।
কিরগিজস্তানের নারিন অঞ্চলে জন্মগ্রহণকারী ব্যবসায়ী আবদিলদায়েভ, "এল উচুন" পার্টির প্রতিষ্ঠাতা। তিনি কিরগিজস্তানের ২০১১ সালের রাষ্ট্রপতি নির্বাচনে অংশ নিয়েছিলেন কিন্তু ০.৫ শতাংশেরও কম ভোট লাভ করেছিলেন এবং ১৬ জন প্রার্থীর মধ্যে ৯ম স্থান অধিকার করেছিলেন।
নির্বাচনের পরপরই একটি প্রেস কনফারেন্স করে তিনি তাৎক্ষণিক খ্যাতি অর্জন করেন, যেখানে তিনি ঘোষণা করেন যে কিরগিজস্তানে কোন শীতকাল থাকবে না এবং তার নিজ দেশ পৃথিবীর কেন্দ্র। এক বছর পরে, তিনি দাবি করেন যে রাশিয়ার রাষ্ট্রপতি ভ্লাদিমির পুতিন একজন "জটিল বায়োরোবট" এবং আরও বলেন যে রাশিয়ার রাষ্ট্রপতি মানবজাতিকে বাঁচাতে সক্ষম, তবে শুধুমাত্র কিরগিজস্তানের সাহায্যে।
২০১৯ সালের অক্টোবরে, নিজেকে ঈশ্বর ঘোষণা করার পর আবদিলদায়েভ বিচারের মুখোমুখি হন। বিচারকার্য একই বছরের আগস্টে আবদিলদায়েভের করা অন্যান্য মন্তব্যের সাথেও সম্পর্কিত, যেখানে তিনি ঘোষণা করেছিলেন যে "ঈশ্বরের আত্মা" তার মধ্যে বসবাস করতে এসেছেন এবং পরের বছরের শেষ নাগাদ তিনি মহাবিশ্বের উপর রাজত্ব করতে আসবেন।
ভিবিআই-২৯০২

এন ভিবিআই-২৯০২ হলো একটি প্রস্তাবিত কোভিড-১৯ টিকা, যা মার্কিন যুক্তরাষ্ট্রের ভ্যারিয়েশন বায়োটেকনোলজিস তৈরি করেছে।
২০২০ সালের প্রথম দিকে, এনআরসি-এর সহযোগিতায় ভিবিআই-এর টীকা-ভিবিআই-২৯০০ তৈরি করা হয়েছিল। কোম্পানির মতে, তাদের দুটি টীকা প্রার্থী রয়েছে-"এনভেলপড ভাইরাস-লাইক পার্টিকেল (ইভিএলপি)"। ভিবিআই -২৯০১ হল একটি "ট্রাইভালেন্ট প্যান-করোনাভাইরাস টীকা যা সার্স-কোভি-২, সার্স-কোভি এবং মার্স -কোভি স্পাইক প্রোটিনকে প্রকাশ করে"। ভিবিআই-২৯০২ হল একটি "একচেটিয়া কোভিড-১৯-নির্দিষ্ট টীকা য সার্স-কোভি-২ স্পাইক প্রোটিনকে প্রকাশ করে"। ৯ মার্চের মধ্যে, ভিবিআই-২৯০২- এর প্রাথমিক পর্যায় ১/২ অধ্যয়ন চলছিল। ভিবিআই ফেডারেল সরকারের কাছ থেকে কোভিড-১৯ টীকা উন্নয়নের জন্য সিএ$৫৬ মিলিয়ন পেয়েছে।
https://www.vbivaccines.com/press-releases/vbi-2902-preclinical-and-challenge-study-data/
এন তুস তিয়েরাস বাইলারে

এন তুস তিয়েরাস বাইলারে (“তোমাদের ভূমিতে আমি নাচবো”) হলো স্পেনীয় ভাষার একটি ভাইরাল ভিডিও। এরে ইসরায়েলের ভূমি ও জনগণের প্রতি ভালোবাসা দেখানো হয়েছে। ২০১০ সালের এপ্রিল মাসে এটি প্রথম আবির্ভূত হয়।
ভিডিওর গানটি লাতিন আমেরিকায় বেশ দৃষ্টি আকর্ষণ করতে সমর্থ হয় এবং দ্রুত কোটি কোটি মানুষ ভিডিওটি দেখে। কাইয়ে ত্রেসের (কাইয়ে ১৩) সঙ্গীতশিল্পী রেসিদেন্তে একে ইউটিউবের “উই আর দ্য ওয়ার্ল্ড” বলে অভিহিত করেন।
ভিডিওতে তিনজন প্রধান ও বেশ কয়েকজন পার্শ্বশিল্পীকে দেখা যায়। প্রধান শিল্পীরা হলেন পেরুর লা তিগ্রেসা দেল অরিয়েন্তে, ওয়েন্দি সুলকা এবং “দেলফিন আস্তা এল ফিন” নামে পরিচিত ইকুয়েডরের আদিবাসী কিচওয়া গীতিকার ও শিল্পী দেলফিন কিশপে। কিশপে ইসরায়েল ভ্রমণ করার ইচ্ছা প্রকাশ করেন।
ভিডিওর শুরুতে দেখা যায় দেলফিন কিশপেকে বসার ঘরে বসে টেলিভিশন দেখতে দেখা যায়। টেলিভিশনে ইসরায়েলে বাস করতে যুদ্ধ, ভয় ও বিপদের কথা বলতে শোনা যায়, যদিও বক্তারা কেউ ইসরায়েলি নয়। দেলফিন পায়ের ওপর উঠে দাঁড়ায় এবং হাত দুইটি উপরে তুলে চিৎকার করে বলে “এটা হতে পারে না”। এরপর ভিডিওতে বাকি শিল্পীদের পরিচয় করিয়ে দেওয়া হয়। গানটিতে এরপর ইসরায়েল ও ইসরায়েলিদের প্রতি ভালোবাসা প্রকাশ করা হয়। গানটির গীতিকার বুয়েনোস আইরেসের বিজ্ঞাপনী সংস্থার কর্মকর্তা গাস্তন ক্লেইমান গানটিকে “ভুল ধারণার বিরুদ্ধে গান” বলে অভিহিত করেন। গাবি কেরপেল ও দানিয়েল মার্তিন এই গানের স্বরগ্রাম নির্ধারণ করেন। পিকি তালারিকো এই ভিডিও পরিচালনা করেন।
ভিডিওর সাউন্ডট্র‍্যাকগুলো আলাদা আলাদাভাবে ধারণ করা হয়। ওয়েন্দি ও বুস্তোসের অংশ লিমায় ধারণ করা হয়। অন্যদিকে দেলফিনের অংশটি ইকুয়েডরে ধারণ করা হয়। গাবি কেরপেল বুয়েনোস আইরেদ থেকে সঙ্গীত মিশ্রণ ও ভিডিও প্রযোজনার কাজ করেন। তিনজন শিল্পী একে অপরকে চিনতেন না এবং ভিডিও প্রযোজনার সময় তারা একে অপরের সাথে সাক্ষাৎ করেননি।
ভিডিওর নির্মাতারা নিতান্তই সরল উদ্দেশ্যে ভিডিওটি তৈরি করেছিলেন। আলমা গিলারমোপ্রাইতো এই ধারণাটি দিয়ে "দ্য নিউ ইয়র্ক রিভিউ অব বুকস"-এ লাতিন আমেরিকাকে “সরল শিল্পের সর্বশেষ আধার” বলে অভিহিত করেন এবং বলেন:
ভিডিওর সফলতা এর তিনজন শিল্পীর জন্য নতুন সম্ভাবনা নিয়ে আসে। এরকম একটি বিজ্ঞাপনী দল লা তিগ্রেসাকে বুয়েনোস আইরেসে নিয়ে আসে, যেখানে এক দামি রাস্তোরাঁয় নৈশভোজে তাকে আমন্ত্রণ জানানো হয় এবং তার ভক্তরা “এন তুস তিয়েরাস বাইলারে” ধ্বনিতে মুখরিত করে। সমকামীরা তাকে আইকন হিসেবে তুলনা করে এবং রাস্তার পাশে তার ছবি তোলার জন্য অধীর আগ্রহে অপেক্ষা করে। এছাড়া তাদের বিশ্বভ্রমণের আলোচনাও চলমান ছিল, যার শেষ হতো ইসরায়েলে গিয়ে।
টিং মং

টিং মং () খেমার লোককাহিনীতে জনপ্রিয় একটি পুতুল। ঐতিহ্যগতভাবে এর মাথা এবং শরীর নেই, তবে সাম্প্রতিককালে এটি মানুষের আকারে এবং আকৃতিতে কাকতাড়ুয়ার মতো করে তৈরি করা হচ্ছে। তবে কাকতাড়ুয়া থেকে এর কাজ ভিন্ন; এর উদ্দেশ্য পাখিদের ভয় দেখানো নয় বরং মন্দ আত্মা এবং প্লেগ দূর করা।
খেমার নৃতাত্ত্বিক অ্যাং চৌলিয়ানের মতে, খেমার কাকতাড়ুয়া অ্যাঙ্কোরিয়ান মন্দিরে অভিভাবক দেবতাদের ধারণা থেকে উৎপন্ন হতে পারে। যাদের ভীতিকর মুখ এবং শরীর নেই তাদের রাহুর মূর্তি খুঁজে পাওয়া যায়, অন্য পুতুলগুলোইয় খেমার পৌরাণিক কাহিনীর দৈত্য এবং রাক্ষসদের সাথে মিল পাওয়া যায়। ns/khmer-renaissance/chapter-two/ting-moong.html|সংগ্রহের-তারিখ=January 26, 2022|ওয়েবসাইট=Khmer Renaissance - Yosothor Dictionnary}}</ref>
কম্বোডিয়ার বিভিন্ন প্রদেশে "টিং মং" এর বিভিন্ন নকশা প্রচলিত। তাদের প্রায়শই ভীতিকর চেহারা তৈরি করার জন্য কাঠকয়লা দিয়ে আঁকা ভাঙা মাটির পুরানো পাত্র দিয়ে তৈরি করা হয়। এগুলি ব্যক্তিগত বাসস্থানের বাইরের বেড়াতে ঝুলানো হয়, বিশেষ করে প্রবেশদ্বারের কাছে।
সিমরিপ প্রদেশে "টিং মং"কে প্রায়শই অস্ত্র বহনকারী কাকতাড়ুয়া হিসেবে দেখতে পাওয়া যায়।
১৯৯০ এর দশক থেকে "টিং মং" এর নকশাটি বিকশিত হয় কারণ গ্রামবাসীরা গ্রামের প্রবেশদ্বার বা তাদের ঘরগুলির সামনে পুরনো কাপড় ব্যবহার করে হিউম্যানয়েড কাকতাড়ুয়া বানানো শুরু করে, যা অতীতের তুলনায় সস্তা এবং অনেক বেশি সহজলভ্য ছিল। যদিও মূল ধারণাটি ছিল ভূতদের ভয় দেখানো, ভূতের ভীতিপ্রদর্শনকারীরা এখন মানুষের মতো দেখতে অবয়ব ধারণ করেছে, যারা একটি নির্দিষ্ট ভাবনার প্রতিনিধিত্ব করে।
বর্তমান সময়ের কুসংস্কারাচ্ছন্ন কৃষকরা টিমটংকে ফুল-শার্টের "কাকতাড়ুয়ার" মতো মাথার উপর প্লাস্টিকের পাত্র এবং লাঠি দিয়ে সজ্জিত করে থাকে।
"টিং মং" এর মূল কাজ ছিল অশুভ আত্মাদের তাড়ানো।
১৯৭৯ সালে নৃশংস খেমার রুজ শাসনের পতনের পর, বয়স্ক কম্বোডিয়ানদের স্মৃতিচারণ অনুসারে, লোকেরা খেমার রুজ সৈন্যদের মূর্তি তৈরি করে তাদের আত্মাকে কাকতাড়ুয়াগুলোর মধ্যে আটকে রাখবার জন্য, যেগুলিকে পরবর্তীতে গণহারে আগুনে পোড়ানো হয়েছিল। এই গল্পের বিকল্প বর্ণনায়, সেই বছর পুরো প্রদেশে একটি রোগ ছড়িয়ে পড়ে, যা মৃত আত্মাদের সাথে জড়িত এবং এটিকে তাড়ানোর জন্য কাকতাড়ুয়াগুলো তৈরি করা হয়েছিল। 
১৯৯০ এর দশক থেকে এগুলোকে রোক্যাম্বোলেস্ক পোশাকের সাথে তৈরি করা হয়, যা হাস্যকর রূপ নেয়। ২০২০ সাল থেকে "টিং মং" বিশেষভাবে জনপ্রিয়তা অর্জন করে কারণ তারা করোনাভাইরাস মহামারির সাথে সংশ্লিষ্ট মানসিক ভীতিকে প্রশমিত করতে সহায়তা করেছিল।
ট্যাফি ওয়াজ এ ওয়েলশম্যান

“ট্যাফি ওয়াজ অ্যা ওয়েলশম্যান” হলো ইংরেজি ভাষার একটি শিশুতোষ ছড়া। অষ্টাদশ ও ঊনবিংশ শতাব্দীর মাঝে ছড়াটি অনেক জনপ্রিয় হয়েছিল। এর রাউড লোকসঙ্গীত সূচক সংখ্যা ১৯২৩৭।
ছড়াটির বিভিন্ন সংস্করণ প্রচলিত আছে। এর মধ্যে সাধারণ কয়েকটি হলো:
“ট্যাফি” শব্দটি সম্ভবত ওয়েলশ নাম “Dafydd” () ও “Taff” (টাফ নদী; যার তীরে কার্ডিফ গড়ে উঠেছে) শব্দ দুইটির একীভূত রূপ। অষ্টাদশ শতাব্দীর মাঝামাঝি সময়ে এই শব্দটি ব্যবহৃত হতো বলে ধারণা করা যায়। ড্যাফি ডাকের (Daffy Duck) সাথে ছন্দ মেলানোর জন্য এটি সংক্ষিপ্ত “অ্যা” হিসেবে উচ্চারিত হয়। “Taffy” অথবা “Taff” স্পষ্টত পঙ্ক্তি ও অন্যান্য জায়গায় থাকলেও তখন এগুলো অবমাননাকর কিছু ছিল না। দ্বিতীয় বিশ্বযুদ্ধের সময়েও Geordie, Scouse বা Jock-এর মতো আঞ্চলিক কিছু অপশব্দের মতো Taffy শব্দটি ওয়েলশ বংশোদ্ভূত কোনো সৈনিককে বোঝাত, তবে তা গালির অর্থ করত না। অনুরূপভাবে ইংরেজদের বিদ্যালয়ে একজন ওয়েলশ শিক্ষক “Taffy” পদবিতে পরিচিত হতেন। তবে ওয়েলশরা নিজেদের একজন “Taff” হিসেবে খুব কম পরিচয় দিতেন, যার থেকে গালির অর্থ আসা শুরু হয়। (তুলনা: গর্ডিরা [Geodie] নিজেদের এই নামে পরিচয় দেয়।) ছড়াটি ১৭৪৪ সালে মুদ্রিত "টমি থাম্ব’স প্রিটি সং বুক"-এ প্রকাশিত একটি ছড়ার সাথে সম্পর্কিত হতে পারে, যার লাইনগুলো হলো:
ছড়ার সবচেয়ে পরিচিত রূপের সবচেয়ে পুরনো নথি পাওয়া যায় ১৭৮০ সালে মুদ্রিত "ন্যান্সি কুক’স প্রিটি সং বুক"-এ, যার লাইনগুলো ছিল:
অষ্টাদশ শতকের শেষ দিকে মুদ্রিত সংস্করণগুলোতে অনুরূপ লাইনগুলো পাওয়া যায়। তবে, ১৮০৫ সালে প্রকাশিত "সংস ফর দ্য নার্সারি"-তে প্রথম সহিংসতার লক্ষণ পাওয়া যায়। এর শেষ লাইনগুলো ছিল:
১৮৪০-এর দশকে জেমস অর্চার্ড হ্যালিওয়েল দুইটি সংস্করণ সংগ্রহ করেন, যেগুলো হলো
এই সংস্করণটি বিশেষভাবে ওয়েলসের সীমান্তবর্তী ইংরেজ কাউন্টিগুলোতে বিখ্যাত। সেখানে এটি ওয়েলশম্যানদের লিক-পরা এফিজির সাথে সন্ত ডেভিড দিবসে (১ মার্চ) গাওয়া হতো। বিংশ শতাব্দীর মধ্যভাগ থেকে ওয়েলশদের চোরের প্রতিকৃতি মুছে যেতে থাকে। তবুও অনেক ওয়েলশদের “ট্যাফি” বলার সাথে সাথে এই ছড়া আওড়িয়ে অপমান করার প্রবণতা চলতে থাকে।
লিলিয়েসলিফ ফার্ম

লিলিয়েসলিফ ফার্ম হলো দক্ষিণ আফ্রিকার উত্তর জোহানেসবার্গের একটি জায়গা, যেটি ১৯৬০-এর দশকে আফ্রিকান ন্যাশনাল কংগ্রেস কর্মীদের জন্য একটি নিরাপদ আশ্রয় হিসাবে ব্যবহারের জন্য সর্বাধিক পরিচিত। ১৯৬৩ সালে, দক্ষিণ আফ্রিকার পুলিশ ফার্মে অভিযান চালিয়ে এক ডজনেরও বেশি এএনসি নেতা ও কর্মীকে গ্রেপ্তার করে, যাদের তখন "রিভোনিয়া ট্রায়াল" এর মাধ্যমে বিচার করা হয়েছিল। বর্ণবৈষম্যের অবসানের পর থেকে এলাকাটি একটি জাদুঘর ও ঐতিহ্যবাহী স্থানে পরিণত হয়েছে।
ফার্মহাউসটি জোহানেসবার্গের বাইরের শহরতলী রিভোনিয়ায় অবস্থিত। ১৯৬১ সালে, গুপ্ত দক্ষিণ আফ্রিকান কমিউনিস্ট পার্টির সদর দফতর এবং রাজনৈতিক পলাতকদের জন্য একটি নিরাপদ আশ্রয় হিসাবে ব্যবহার করার জন্য সম্পত্তিটি আর্থার গোল্ডরিচ এবং হ্যারল্ড ওলপে কিনেছিলেন। আফ্রিকান ন্যাশনাল কংগ্রেস নেতা নেলসন ম্যান্ডেলার একটি নিরাপদ জায়গা দরকার হলে তিনি সেখানে, খামারে কাজ করার জন্য ভাড়া করা কৃষক ডেভিড মোটসামাই ছদ্মনামে বসবাস করেছিলেন।
১৯৬৩ সালের ১১ জুলাই, নিরাপত্তা পুলিশ ফার্মে অভিযান চালায় এবং আন্ডারগ্রাউন্ডের ১৯ জন সদস্যকে গ্রেপ্তার করে, পরে তাদের অনেককে নাশকতার অভিযোগে অভিযুক্ত করে এবং বিচার করে। পুলিশ দুটি সূত্র থেকে অবস্থান সম্পর্কে জানতে পেরেছিল: জর্জ মেলিস, যিনি রিভোনিয়া ক্যারাভান পার্কের কাছাকাছি থাকতেন, খামার এলাকায় এবং বাইরে বেশ কয়েকটি গাড়ি যেতে দেখেন এবং তার পরিবারকে বলেছিলেন; এবং এএনসির সশস্ত্র শাখা uMkhonto we Sizwe- তে থাকা একজন পুলিশ তথ্যদাতা। উক্ত কর্মীরা নেতাকর্মীরা খড়ের ছাউনি দেওয়া একটি কক্ষে মিটিং করছিল এবং অভিযান দেখে তারা বিস্মিত হয়ে পড়ে। তারা ইতোমধ্যেই অন্য একটি নিরাপদ বাড়িতে যাওয়ার সিদ্ধান্ত নিয়েছিল, ১১ জুলাই ছিল লিলিয়েসলিফে তাদের শেষ বৈঠক। নেলসন ম্যান্ডেলা ইতোমধ্যেই কারাগারে ছিলেন, বেআইনিভাবে দেশ ছাড়ার জন্য আগের বছর গ্রেপ্তার হয়ে পাঁচ বছরের সাজা ভোগ করছিলেন। পুলিশ অভিযানের সময় একটি কয়লা বাংকারে লুকিয়ে রাখা কিছু নথি খুঁজে পায়, যা ম্যান্ডেলাকে দোষী সাব্যস্ত করে । ফলস্বরূপ, তাকে অভিযুক্ত করা হয়েছিল এবং অন্যদের সাথে বিচারের মুখোমুখি করা হয়েছিল।
১৯৬৩ সালের অক্টোবর থেকে ১৯৬৪ সালের জুন পর্যন্ত চলা এই বিচারটি ম্যান্ডেলা এবং অন্য সাতজনকে দোষী সাব্যস্ত করে যাবজ্জীবন কারাদণ্ডের মাধ্যমে শেষ হয়।
লিলিয়েসলিফ ফার্মের খামারবাড়িটি এখন জোহানেসবার্গের ধীরে ধীরে ছড়িয়ে পড়া শহরতলির দ্বারা বেষ্টিত রয়েছে, তবে ঐতিহাসিক স্থানটি দর্শকদের জন্য আবার খুলে দেওয়া হয়েছে। দালানগুলিকে তাদের আগের অবস্থায় ফিরিয়ে আনা হয়েছে এবং ভিজ্যুয়াল এবং অডিও-ভিজ্যুয়াল প্রদর্শনীর মাধ্যমে পুলিশের অভিযানের নাটকীয় ঘটনাগুলিকে পুনঃনির্মাণ করা হয়।
হাউ ম্যানি মাইলস টু ব্যাবিলন?

ব্যাবিলনে কত মাইল একটি শিশুতোষ ছড়া যা ১৮০১ সালে প্রকাশিত। ছড়াটির মূল নাম "হাউ মেনি মাইলস টু ব্যাবিলন" একটি ইংরেজি ভাষার নার্সারি পড়ুয়াদের উপযোগী ছড়া। 
গৃহীত আধুনিক গানের কথা:
গৃহীত আধুনিক গানগুলি হল:
ব্যাবিলনে কত মাইল?
তিন স্কোর মাইল এবং দশ.
আমি কি মোমবাতির আলোয় সেখানে যেতে পারি?
হ্যাঁ, এবং আবার ফিরে 
যদি আপনার হিল চটকদার হয় এবং পায়ের আঙ্গুল হালকা হয়,
আপনি মোমবাতির আলোতে সেখানে যেতে পারেন[১]
একটি দীর্ঘ স্কটিশ সংস্করণে গানের কথা রয়েছে:
ক্যান্টেলনের রাজা এবং রানী,
ব্যাবিলনে কত মাইল?
আট এবং আট, এবং অন্যান্য আট
আমি কি মোমবাতির আলোয় সেখানে পৌঁছব?
যদি আপনার ঘোড়া ভাল হয় এবং আপনার উজ্জ্বল হয়
আপনার কত পুরুষ আছে?
ম্যায় না তুমি দৌর এসে দেখে যাও[২]
লন্ডন শহর, বারবেরি এবং বেরি ব্রাইট সহ বিভিন্ন স্থান ব্যাবিলনকে ছড়ায় প্রতিস্থাপন করেছে।
উনবিংশ শতাব্দী পর্যন্ত ছড়াটি রেকর্ড করা হয়নি, তবে স্কটিশ সংস্করণে ক্যানটেলনের উল্লেখ থেকে কেউ কেউ এই সিদ্ধান্তে পৌঁছেছে যে এটি ক্রুসেডের সময় ক্যালেডনকে নির্দেশ করে। ব্যাবিলন 'বেবিল্যান্ড' এর অপভ্রংশ হতে পারে, তবে শহরটি বিশেষ করে সপ্তদশ শতাব্দীর ইংল্যান্ডে একটি সাধারণ ইঙ্গিত ছিল এবং 'আমি কি মোমবাতির আলোয় সেখানে যেতে পারি?' ষোড়শ শতাব্দীতে একটি প্রচলিত কথা ছিল। এটি দিনের সেই সময়কে নির্দেশ করে যেখানে দিনের আলো ম্লান হওয়ার সাথে সাথে একটি মোমবাতি জ্বালানো প্রয়োজন ছিল। এখানে প্রশ্ন হল দিনের আলো ম্লান হওয়ার আগে এবং মোমবাতি জ্বালানোর আগে ব্যাবিলনে পৌঁছানো যায় কি না। স্বভাবতই এই সময় ঋতু জুড়ে পরিবর্তিত হয়। দ্য স্কটিশ গ্যালোভিডিয়ান এনসাইক্লোপিডিয়ার ১৮২৪ সংস্করণে ছড়া এবং খেলার একটি বর্ণনা রয়েছে, যা "ছয়, সাত বা একটি ল্যাং আট" হিসাবে দূরত্ব দেয়।
ছড়াটি মূলত একটি গানের খেলার সাথে ছিল যেখানে দুটি লাইন একে অপরের মুখোমুখি হয়, মাঝখানে একজন খেলোয়াড় থাকে। ছড়ার শেষে খেলোয়াড়দের স্থান অতিক্রম করতে হয় এবং যে কোনো ক্যাচ মাঝখানে থাকা মূল খেলোয়াড়কে অন্যদের ধরতে সাহায্য করে। বিংশ শতাব্দীতে খেলাটি ব্যবহার বন্ধ হয়ে গেছে বলে মনে হয়।
সাহিত্যে
টেলিভিশন এবং চলচ্চিত্রে
সঙ্গীতে
মাই হিরো ইজ ইউ

মাই হিরো ইজ ইউ হলো ইন্টার-এজেন্সি স্ট্যান্ডিং কমিটি (আইএএসসি) রেফারেন্স গ্রুপ অন মেন্টাল হেলথ অ্যান্ড সাইকোসোশ্যাল সাপোর্ট ইন ইমার্জেন্সি সেটিংস (আইএএসসি এমএইচপিএসএস আরজি) কর্তৃক প্রকাশিত একটি শিশুদের গল্পের বই। এই বইয়ের লক্ষ্য হল কোভিড-১৯ সংক্রান্ত মানসিক চাপ এবং উদ্বেগ মোকাবেলায় ছোট বাচ্চাদের সহায়তা করা। বিশ্ব স্বাস্থ্য সংস্থা আনুষ্ঠানিকভাবে ৯ এপ্রিল, ২০২০ এ বইটি চালু করেছে। বইটি বিনামূল্যে পাওয়া যায় এবং এর অনলাইন সংস্করণ রয়েছে।
প্রকল্পটি ১০৪টি দেশের বাবা-মা, পরিচর্যাকারী, শিক্ষক এবং শিশু ছাড়াও আইএএসসি এমএইচপিএসএস আরজি-এর সদস্য সংস্থাগুলির বৈশ্বিক, আঞ্চলিক এবং দেশ-ভিত্তিক বিশেষজ্ঞদের দ্বারা সমর্থিত ছিল। কোভিড-১৯ মহামারি চলাকালীন শিশুদের মানসিক স্বাস্থ্য এবং মনোসামাজিক চাহিদাগুলি মূল্যায়ন করতে আরবি, ইংরেজি, ইতালিয়, ফরাসি এবং স্প্যানিশ ভাষায় একটি বিশ্বব্যাপী সমীক্ষা বিতরণ করা হয়েছিল৷ সমীক্ষার ফলাফলগুলি ব্যবহার করে গল্পের মাধ্যমে সম্বোধন করা বিষয়গুলির একটি কাঠামো তৈরি করা হয়েছিল। বইটি কোভিড-১৯ দ্বারা প্রভাবিত বেশ কয়েকটি দেশের শিশুদের কাছে গল্প বলার মাধ্যমে শেয়ার করা হয়েছে। তারপরে গল্পটি পর্যালোচনা এবং হালনাগাদ করার জন্য শিশু, পিতামাতা এবং পরিচর্যাকারীদের কাছ থেকে প্রতিক্রিয়া নেওয়া হয়েছিল। বিশ্বব্যাপী ১,৭০০ জনেরও বেশি শিশু, পিতামাতা, পরিচর্যাকারী এবং শিক্ষকেরা কীভাবে কোভিড-১৯ মহামারি মোকাবেলা করছেন তা ব্যক্ত করে ইনপুট প্রদান করেছেন।
বর্তমানে ১৩৫টিরও বেশি ভাষায় বইটির অনুবাদ অনলাইনে প্রকাশিত আছে। এনজিও, আন্তর্জাতিক সংস্থা, বিশ্ববিদ্যালয় এবং সরকার বিভিন্ন ফরম্যাট এবং ভাষায় এর থেকে অনুপ্রাণিত অন্যান্য পণ্য তৈরি করেছে। গল্পের বইটি অডিও ফাইল, ইউটিউব মুভি, ব্রেইল ট্রান্সক্রিপ্ট, রেডিও সম্প্রচার এবং শিক্ষাগত উপকরণ হিসেবেও প্রকাশিত হয়েছে।
আব্দুল মোমিন ইমামবাড়ি

আব্দুল মোমিন ইমামবাড়ি (১৯৩০ – ৮ এপ্রিল ২০২০) একজন বাংলাদেশি দেওবন্দি ইসলামি পণ্ডিত ও রাজনীতিবিদ। তিনি জমিয়তে উলামায়ে ইসলাম বাংলাদেশের সভাপতি ছিলেন। আধ্যাত্মিক জীবনে তিনি হুসাইন আহমদ মাদানির খলিফা।
আব্দুল মোমিন ১৯৩০ সালে সিলেটের হবিগঞ্জ জেলার নবীগঞ্জ উপজেলার কালিয়ার ভাঙ্গা ইউনিয়নের পুরানগাঁও গ্রামে জন্মগ্রহণ করেন। তার পিতা মুহাম্মদ আব্দুস সাত্তার ও মাতা গুলবাহার বিবি। তিনি জামেয়া সাদিয়া রায়ধর ও ইমামবাড়ী মাদ্রাসায় পড়ার পর দারুল উলুম দেওবন্দ গমন করেন। সেখানে ৬ বছর অধ্যায়ন করে দাওরায়ে হাদিস সমাপ্ত করেন। দেওবন্দে তার শিক্ষকদের মধ্যে রয়েছেন: হুসাইন আহমদ মাদানি, ইব্রাহিম বালিয়াভি, সৈয়দ ফখরুল হাসান, মেরাজুল হক। তিনি ছাত্রজীবনে হুসাইন আহমদ মাদানির কাছে বাইয়াত গ্রহণ করেন। ১৯৫৭ সালে তিনি খেলাফত লাভ করেন। তার শিষ্যদের মধ্যে মুহিউদ্দীন খান অন্যতম।
তিনি কর্মজীবনে ইমামবাড়ী মাদ্রাসায় ৮ বছর, দিনারপুর বালিধারা মাদ্রাসায় ১ বছর, হবিগঞ্জের উমেদনগর টাইটেল মাদ্রাসায় ২ বছর, বিশ্বনাথের জামিয়া মাদানিয়া মাদ্রাসায় ২ বছর শিক্ষকতা করেন। তিনি জামিয়া মাদানিয়া নবীগঞ্জে ৪ বছর মুহতামিমের দায়িত্ব পালন করেন। এরপর তিনি ইমামবাড়ী মাদ্রাসায় পুনরায় যোগদান করে ক্রমান্বয়ে শিক্ষাসচিব, মুহতামিম ও শায়খুল হাদিস পদে ১৯৮৯ সাল থেকে ২০১০ পর্যন্ত দায়িত্ব পালন করেন। সর্বশেষ তিনি হোসাইনিয়া মাদ্রাসায় শায়খুল হাদিস হিসেবে ১ বছর এবং ২০১২ সাল থেকে আমৃত্যু জামিয়া দারুল কুরআন সিলেটের প্রধান শায়খুল হাদিস ছিলেন।
ছাত্র জীবনে তিনি জমিয়তে তুলাবায়ে আরাবিয়ার সাথে যুক্ত ছিলেন। পরবর্তীতে জমিয়তে উলামায়ে ইসলাম হবিগঞ্জ জেলা শাখার ভারপ্রাপ্ত সভাপতি ও সভাপতির দায়িত্ব পালন করেন। ২০০০ সালের ২৪ জুন তিনি জমিয়তের পৃষ্ঠপোষক নির্বাচিত হন। আশরাফ আলী বিশ্বনাথীর মৃত্যুর পর তিনি জমিয়তের সভাপতি নির্বাচিত হন এবং আমৃত্যু সভাপতি ছিলেন।
ডিডল, ডিডল, ডাম্পলিং, মাই সন জন

“ডিডল, ডিডল, ডাম্পলিং, মাই সন জন” হলো ইংরেজি ভাষার একটি শিশুতোষ ছড়া। এর রাউড লোকসঙ্গীত সুচক সংখ্যা ১৯৭০৯।
সবচেয়ে বেশি প্রচলিত আধুনিক সংস্করণ হলো:
ছড়াটির বিকল্প একটি সংস্করণ এরকম:
১৭৯৭ সালের দিকে লন্ডনে "দ্য নিউয়েস্ট ক্রিসমাস বক্স"-এ ছড়াটি প্রথম প্রকাশিত হয়। ডাম্পলিং ফেরিওয়ালাদের চিৎকার করে গাওয়া গান ‘ডিডল, ডিডল, ডিডল, ডাম্পলিং’ থেকে সম্ভবত এই ছড়ার উদ্ভব ঘটেছে।
দি আর্ল অব আবয়ন (সঙ্গীত)

"দ্য আর্ল অফ অ্যাবোইন", যা "পেগি আরভিন" নামেও পরিচিত, একটি লোক গান যা একজন আর্ল অফ অ্যাবোয়নের সম্পর্কে যিনি ব্যভিচারে জড়িত ছিলেন। এর বিকল্প শিরোনামটি তাঁর স্ত্রী পেগি আরভিনের হতাশাকে তুলে ধরে। গানটি কোনো ঐতিহাসিক ঘটনার উপর ভিত্তি করে তৈরি নয়, বরং "বিভ্রান্তিকর" ঘটনা নিয়ে গঠিত বলে অনেকে মত প্রকাশ করে থাকেন।
আমেরিকান লোকসাহিত্যিক কেনেথ এস গোল্ডস্টেইনের মতে, "যদিও অ্যাবোয়নের প্রথম আর্ল একজন আরভিনের সাথে বিবাহবন্ধনে আবদ্ধ হন, এই গীতিনাট্যটি কোনো বাস্তব ঘটনার উপর ভিত্তি করে নয়।"
গানটির রাউড সূচক নম্বর ৯৯ এবং চাইল্ড ব্যালাড নম্বর ২৩৫।
দ্য আর্ল অফ অ্যাবোইন তার স্ত্রীকে (পেগি আরভিন বা পেগি ইওয়ান) রেখে লন্ডনে যান। তাঁর স্ত্রী তখন জানতে পারেন যে, আর্ল অন্য নারীর সাথে সম্পর্কে জড়িত। তাই আর্ল ফিরে আসার পর তিনি আর্লে‌র জন্য একটি নাটকের ব্যবস্থা করেন, যার গল্পে তাঁকে অপমান করা হয়। দ্য আর্ল অফ অ্যাবোইন ক্ষিপ্ত হয়ে আবারও স্ত্রীকে ত্যাগ করেন। পরবর্তীতে আর্লে‌র স্ত্রী মৃত্যুবরণ করেন এবং আর্ল‌ অনুতপ্ত হন।
টাকোমার গন্ধ

টাকোমার গন্ধ (অ্যারোমা অব টাকোমা বা টাকোমা অ্যারোমা নামেও পরিচিত) ওয়াশিংটনের টাকোমার সাথে সম্পৃক্ত একটি অপ্রীতিকর গন্ধ। টাকোমা ওয়াশিংটন অঙ্গরাজ্যের পশ্চিম অংশে, পিয়ার্স কাউন্টিতে অবস্থিত। গন্ধটিকে পচা ডিমের গন্ধের মতো বলে বর্ণনা করা হয়েছে। গন্ধটি পুরো শহর জুড়ে লক্ষণীয় নয়, তবে এটি টাকোমা টাইডফ্ল্যাটগুলোতে ঘনীভূত এবং আন্তঃরাজ্য ৫ সড়ক দিয়ে শহরের সেই অংশে ভ্রমণকারী মোটরচালকরা প্রায়ই গন্ধটি পান।
অন্তত ১৯৪০-এর দশকের প্রথম দিক থেকে এই গন্ধটি সাধারণত "টাকোমার গন্ধ" নামে পরিচিত। তবে, ১৯০১ সালে যখন স্থানীয় বাসিন্দা জর্জ ফ্রান্সিস ট্রেন একটি সিভিক চিয়ার লিখেছিলেন তখন থেকে টাকোমার সাথে "অ্যারোমা" শব্দটি যুক্ত হওয়ার উদাহরণ রয়েছে:
টাকোমার গন্ধের জন্য বিভিন্ন কারণকে দায়ী করা হয়েছে, যার মধ্যে রয়েছে কমেন্সমেন্ট বে'র পলি, সিম্পসন টাকোমা ক্রাফ্ট পাল্প এবং পেপার মিল থেকে নিঃসৃত সালফার, একটি রেন্ডারিং প্ল্যান্ট, মার্কিন তেল শোধনাগার অথবা এর সবগুলোই। ১৯৯৭ সালে পৌরসভার কর্মকর্তারা আর্দ্র আবহাওয়ার প্রসারিত উচ্চতায় ১৫ বছরেও খোলা হয়নি এমন একটি নিকাশী ট্যাঙ্ক খুলে দেওয়ার পরে কয়েক সপ্তাহ ধরে গন্ধটি আরও বেড়ে গিয়েছিল। ২০০০-এর দশকের গোড়ার দিকে টাকোমা ক্রাফ্ট পাল্প এবং পেপার মিল নতুন দহন প্রযুক্তি চালু করলে গন্ধটি হ্রাস পায়, কিন্তু পুরোপুরি নির্মূল হয়নি।
পশ্চিম ওয়াশিংটনের অন্যত্র বাসিন্দাদের দ্বারা প্রায়ই টাকোমা নিয়ে কৌতুক তৈরির কারণ হিসেবে টাকোমার গন্ধকে উল্লেখ করা হয়েছে। ২০০৩ সালের এক গবেষণায় উঠে এসেছে যে, টাকোমার গন্ধ শহরে আবাসন মূল্যের দীর্ঘমেয়াদী দুরবস্থার অন্যতম কারঞ। সাংবাদিক এবং লেখক টিমোথি এগান এটিকে "প্রশান্ত মহাসাগরীয় উত্তর-পশ্চিমের দীর্ঘস্থায়ী ডাকনামগুলির মধ্যে একটি" বলে অভিহিত করেছেন এবং এটিকে পুগেট সাউন্ডের সাথে পরিবেশগত ধ্বংসের পরিণতির উদাহরণ হিসাবে ব্যবহার করেছেন।
১৯৮০-এর দশকের মাঝামাঝি টাকোমা ডোমে একটি কনসার্ট স্টপের সময় ব্রুস স্প্রিংস্টিন জানান যে, গন্ধটি এতটাই অপ্রতিরোধ্য ছিল যে তিনি তাড়াতাড়ি শহর ছেড়ে যেতে বাধ্য হয়েছিলিন। স্থানীয় এক চিকিৎসক জানান, বিষাক্ত ধোঁয়াগুলো অস্বাস্থ্যকর। ইপিএ বলেছে যে গন্ধটি ডাউনটাউন পেপার মিল (টাকোমা ডোম থেকে দূরে) দ্বারা নির্গত মোট সালফার (টিআরএস) এর কারণে হয়েছিল।
১৯৬০ এর দশকে, ডায়মন্ড জিম এবং জ্যাজমাস্টারদের সাথে জিম টরেন্স এবং ডন লেমন "দ্য অ্যারোমা অব টাকোমা" শিরোনামে একটি ৪৫ আরপিএম অভিনব একক প্রকাশ করেছিলেন।
১৯৭০ সাল থেকে অনুষ্ঠিত একটি রাগবি টুর্নামেন্টকে "টাকোমা অ্যারোমা" বলা হয়। এমনকি টাকোমা এলাকার একটি হিপ-হপ ব্যান্ডও একই নামে পরিচিত।
প্যাসিফিক সায়েন্স সেন্টার ২০১১ সালে "টাকোমার অ্যারোমার পিছনে বিজ্ঞান" নামে একটি সিম্পোজিয়াম আয়োজন করে।
১৯৭৯ সালের ফ্র্যাংক জ্যাপার গান "জিউয়িশ প্রিন্সেস" একটি "রসুনের সুবাস যা টাকোমাকে সমান করতে পারে" উল্লেখ করেছে।
শ্যানন পাওয়েল

শ্যানন পাওয়েল (জন্ম ৮ এপ্রিল ১৯৬২) হলেন একজন মার্কিন জ্যাজ ও র‍্যাগটাইম ড্রামবাদক। তিনি বিশ্বের বিভিন্ন দেশে ভ্রমণ করেন এবং এলিস মার্সালিস, হ্যারি কনিক, জুনিয়র, ড্যানি বার্কার, ব্র‍্যানফোর্ড মার্সালিস, ওয়াইন্টন মার্সালিস ও লিঙ্কন সেন্টার জ্যাজ অর্কেস্ট্রা, ডায়ানা ক্রাল, আর্ল কিং, ড. জন, মার্কাস রবার্টস, জন স্কোফিল্ড, জেসন মার্সালিস, লেরয় জোন্স, নিকোলাস পেটন ও ডোনাল্ড হ্যারিসন জুনিয়র প্রমুখের সাথে ড্রাম বাজিয়েছেন। পাওয়েল ও নিউ অরলিন্সের অপর বাসিন্দা হ্যারি কনিক জুনিয়রের সাথে বিশ্বভ্রমণ করেছেন এবং গান রেকর্ড করেছেন।
শ্যানন সঙ্গীত ও সাংস্কৃতিকভাবে ঐতিহ্যবাহী ট্রেমে শহরতলীতে জন্মগ্রহণ করেন ও বেড়ে ওঠেন। ফ্রেঞ্চ কোয়ার্টারের পাশে অবস্থিত এই ফোবুর্গ ট্রেমে একসময় এক উঠতি জনপদ ছিল। আলফন্সি পিকু, জর্জ লুইস ও কারমিট রাফিনস প্রমুখ এই শহর থেকে উঠে আসেন। শহরের নামে এইচবিওর একটি ধারাবাহিকের কারণে শহরটি আরও পরিচিতি পায়।
শ্যাননের দাদি ভেরোনিকা বাতিস্তে নির্বাক চলচ্চিত্র ও বাপ্তিস্ত গির্জায় পিয়ানো বাজাতেন। ৬ বছর বয়সের মধ্যে শ্যানন দ্য ফার্স্ট গার্ডেন ক্রাইস্ট গির্জায় ড্রাম বাজানো শুরু করেন।
নিউ অর্লিন্স ও ট্রেমের সঙ্গীতের ঐতিহ্য এবং আশেপাশে সঙ্গীতজনের উপস্থিতি শ্যানন পাওয়েলের সঙ্গীত মানস গঠনে বিশেষ ভূমিকা রাখে। কিন্তু এতে সবচেয়ে বেশি প্রভাব ফেলেন ড্যানি বার্কার। ড্যানি বার্কার শ্যাননকে ফেয়ারভিউ ব্যাপ্টিস্ট চার্চ মার্চিং ব্যান্ডে যোগ দিতে বলেন। সেখানে তখন লেরয় জোন্স, ওয়াইন্টন ও ব্র‍্যানফোর্ড মার্সালিস, মাইকেল হোয়াইট, জো টরেগানো, অ্যান্থনি “টুবা ফ্যাটস” ল্যাসেন, চার্লস জোসেফ, কার্ক জোসেফ, জিন ওলুফেমি ও লুসিয়েন বার্বারিন প্রমুখ বিখ্যাত সঙ্গীতজ্ঞ যুক্ত ছিলেন।
শ্যানন ১৪ বছর বয়সে ড্যানি বার্কারের নিজস্ব ব্যান্ড দ্য জ্যাজহাউন্ডসের হয়ে জ্যাজ ফেস্টে অংশগ্রহণ করে প্রথম উপার্জন করে।
উচ্চ বিদ্যালয়ে পড়াকালীন শ্যানন পাওয়েল জোসেফ এস ক্লার্ক উচ্চ বিদ্যালয়ের বিখ্যাত কনসার্ট ব্যান্ড ও ট্রাম্পেটবাদক লেরয় জোন্সের প্রথম ব্যান্ড নিউ অর্লিন্স ফাইনেস্টের সদস্য ছিলেন। তিনি উইলি মেটকাফ জুনিয়রের সাথে পড়াশোনা করতে ব্ল্যাক একাডেমি অব আর্টসে পড়তে যান। পাওয়েলের পূর্বের পরামর্শদাতার মতো মেটকাফও তাকে তার ব্যান্ডে যোগ দিতে বলেন। সেখানে তার সহযোগী ছিলেন ওয়াইন্টন ও ব্র‍্যানফোর্ড মার্সালিস। পরবর্তীতে শ্যানন টেনর স্যাক্সোফোনবাদক ডেভিড ল্যাস্টির নেতৃত্বে টেস্ট অব নিউ অর্লিন্স ব্যান্ডের মূল সদস্য হিসেবে যোগ দেন।
জ্যাজ ফেস্টের নিয়মিত সদস্য হিসেবে শ্যানন এলিস মার্সালিস, টমি রিজলি, জনি অ্যাডামস, কার্মিট রাফিনস ও লিলিয়ান বুটে প্রমুখ ত্রয়ী গিগদের সাথে ইউরোপ ও এশিয়ায় ভ্রমণ করেছেন। তিনি বর্তমানে প্রিজারভেশন হল জ্যাজ ব্যান্ডে বাদ্য বাজান এবং জেসন মার্সালিস, স্টিভ মাসাকোভস্কি ও রোনাল্ড গুয়েরিনের সাথে নিজস্ব চতুর্থীর নেতৃত্ব দেন।
শ্যানন পাওয়েল ও হার্লিন রাইলি ২০১০ সালে সুইজারল্যান্ডের শ্‌কোনার শ্‌কোনা জ্যাজ ফেস্টিভ্যাল শ্‌কোনা জ্যাজ পুরস্কার লাভ করেন।
২০১১ সালে নিউ অর্লিন্সের সঙ্গীত সংস্কৃতি নিয়ে নির্মিত "ট্র‍্যাডিশন ইজ অ্যা টেম্পল" প্রামাণ্যচিত্রে পাওয়েলের সাক্ষাৎকার ও সঙ্গীত উপস্থাপনা উল্লেখযোগ্যবার প্রদর্শিত হয়।
হিয়ার উই গো (টেলিভিশন ধারাবাহিক)

হিয়ার উই গো হলো একটি ব্রিটিশ সিটকম যা বিবিসি- এর জন্য টম বাসডেন কর্তৃক পরিচালিত এবং রচিত হয়েছে। "প্যান্ডেমোনিয়াম" শিরোনামের প্রথম পর্বটি ৩০ ডিসেম্বর ২০২০-এ সম্প্রচারিত হয়েছিল। সিটকমটি ২০২০ সালে কোভিড-১৯ মহামারি চলাকালীন জেসপ পরিবারের মুখোমুখি হওয়া পরিস্থিতি অনুসরণ করে এবং এতে অভিনয় করেছেন জিম হাউইক, টম বাসডেন, টরি অ্যালেন-মার্টিন এবং অ্যালিসন স্টেডম্যান।
২০২০ সালের প্রথম প্রচারিত পর্বে কোভিড-১৯ মহামারির মধ্যে একটি ছুটি কাটানোর জন্য তার পরিবারের বিপর্যয়কর প্রচেষ্টার ক্যামেরায় ধারণ করার পরে, সমগ্র সিরিজে দেখা যায় যে কনিষ্ঠ পুত্র স্যাম সারা বছর ধরে অকার্যকর জেসপ পরিবারকে ক্যামেরায় বন্দী করে চলেছে।
রেডিও টাইমসের পক্ষে ফ্লোরা কার পর্যালোচনা করে সিটকমকে "গ্যালোস হিউমার বিশিষ্ট একটি বিশেষ লকডাউন কমেডি" বলে অভিহিত করেছেন এবং এটিকে তিনটি তারকা দিয়েছেন, অন্যদিকে দ্য ইন্ডিপেনডেন্টের এড কামিং এটিকে "আমাদের বর্তমান দুর্দশা অন্বেষণে একটি সাহসী প্রচেষ্টা" বলে অভিহিত করেছেন এবং চার তারকা দিয়েছেন।
রোবি রোটেন

রবি রটেন (আইসল্যান্ডীয়: Glanni Glæpur, lit. 'বেপরোয়া অপরাধ') একটি কাল্পনিক চরিত্র এবং আইসল্যান্ডের শিশুদের অনুষ্ঠান LazyTown এর প্রধান প্রতিপক্ষ।[১] তিনি হলেন সিরিজের প্রধান চরিত্র, স্পোর্টাকাস এবং স্টেফানি, যারা ব্যায়াম, স্বাস্থ্যকর খাবার এবং একটি সক্রিয় এবং স্বাস্থ্যকর জীবনধারা প্রচার করেন। রবির জন্য, তার প্রিয় বিনোদনের মধ্যে রয়েছে জাঙ্ক ফুড খাওয়া এবং টিভি দেখা। রবির ফর্সা ত্বক, সবুজ-ধূসর চোখ এবং কালো চুল রয়েছে। তিনি সাধারণত সোনার পিনস্ট্রাইপ সহ মেরুন এবং বেগুনি রঙের একটি টু-পিস স্যুট, আনুষ্ঠানিক জুতা, কাফ এবং কাফ লিঙ্ক সহ একটি নেভি ব্লু শার্ট পরেন। তিনি সবচেয়ে লম্বা চরিত্র।
অত্যন্ত অলস হওয়ায়, রবি স্বাভাবিকভাবেই ল্যাজিটাউনের লোকেদের মধ্যে একটি স্বাস্থ্যকর প্রভাব ছড়িয়ে দেওয়ার তাদের প্রচেষ্টার বিরোধিতা করে এবং স্বাস্থ্যকর জীবনযাপনকে অসম্মান করার জন্য এবং স্পোর্টাকাসকে (যাকে তিনি "স্পোর্টাফ্লপ" বলে উল্লেখ করেন) চালানোর জন্য বিভিন্ন স্কিম নিয়োগ করেন, প্রায়শই ছদ্মবেশ ব্যবহার করে। LazyTown প্রতিটি পর্বে, যদিও তার পরিকল্পনা সবসময় ব্যর্থ হয় শেষ পর্যন্ত. হাস্যকরভাবে, রবি খুব সক্রিয় হয়ে ওঠে যখন সে তার পরিকল্পনা বাস্তবায়ন করে। নিকেলোডিয়ন/কার্টুনিটো টিভি শোতে স্টেফান কার্ল স্টেফানসন দ্বারা অভিনয় করা মূল মিউজিক্যাল থেকে তার অবতারের উপর ভিত্তি করে তিনি ছিলেন।
দ্বিতীয় আইসল্যান্ডীয় মঞ্চ নাটকে, চরিত্রটির নাম ছিল গ্লানি গ্লাপুর এবং, যখন তিনি শহরে এসেছিলেন, তখন তিনি সম্পূর্ণ কালো পোশাক পরেছিলেন; কিন্তু, যখন তিনি রিক্কি রিকি (খুব ধনী ব্যক্তি) নামে ছদ্মবেশে ছিলেন, তখন তিনি একটি বেগুনি রঙের কোট, বেগুনি রঙের প্যান্ট এবং জুতা পরতেন যা টেলিভিশন সিরিজে রবি পরার মতোই- যদিও সেই সময়ে তার চুল ছিল না। জেলে ঢাকা। টেলিভিশন সিরিজে, রবি রটেন সাধারণত সোনার পিনস্ট্রাইপ সহ লাল এবং বেগুনি রঙের একটি টু-পিস স্যুট, আনুষ্ঠানিক জুতা, কাফ এবং কাফ লিঙ্ক সহ একটি নেভি ব্লু শার্ট এবং কালো সোলের সাথে সাদা জুতা পরেন।
রবি রটেনের গান, "ইউ আর আ পাইরেট" ছিল স্টেফান কার্ল-এর প্রিয় গান। ২০০৭ সাল থেকে, লিরিক "তুমি যা চাও তাই করো 'কারণ একজন জলদস্যু মুক্ত, তুমি একজন জলদস্যু" ইউটিউব পুপ এবং হ্যাকার সংস্কৃতিতে প্রায়শই লাইমওয়্যারের মাধ্যমে অনলাইন জলদস্যুতার রেফারেন্সে একটি উদ্ধৃত মেমে হয়ে ওঠে। [৭]
২০১৬ সালের দিকে, রবি রটেন "উই আর নাম্বার ওয়ান" গানটির মাধ্যমে ইন্টারনেট খ্যাতি অর্জন করেন।[৮][৯] রেডডিট ফোরাম r/dankmemes ২০১৬ সালে রবি রটেনকে "মেম অফ দ্য ইয়ার" হিসেবে ভোট দিয়েছে।[১০][১১][১২]
আগস্ট ২১, ২০১৮, তার অভিনেতা স্টেফান কার্ল স্টেফানসন ৪৩ বছর বয়সে পিত্ত নালী ক্যান্সারে মারা যান।
লুস জেনারেল স্টোর

লুস জেনারেল স্টোর স্কটল্যান্ডের আর্গিল ও বুটের লুস এলাকার একটি ভবন। এটি ১৯ শতকের মাঝামাঝির একটি সি শ্রেণীর তালিকাভুক্ত কাঠামো। এটি আগে গ্রামের ডাকঘর ছিল।
পিয়ার সড়কে অবস্থিত এই একতলা কাঠামোটির নকশা আয়তক্ষেত্রাকার এবং প্রান্তবিশিষ্ট। এটি চিত্রিত আশলার মার্জিনসহ আটকানো গোলাপী বেলেপাথর আশলার দ্বারা তৈরি। এটিতে অভিক্ষিপ্ত বন্ধনীর ছাদ এবং একটি একক বৃত্তাকার ক্যানসহ একটি প্রশস্ত কর্নিকযুক্ত একঝাঁক চিমনি রয়েছে।
ভবনটি ১৮৬৪ সালে জরিপকৃত স্থানীক জরিপ এর ১ম সংস্করণের মানচিত্রে দেখানো হয়েছে।
হাড় কিপ্‌টে

হাড় কিপ্‌টে বৃন্দাবন দাস রচিত ও সালাউদ্দিন লাভলু পরিচালিত একটি খুবই জনপ্রিয় টেলিভিশন ধারাবাহিক । মূল চরিত্রে অভিনয় করেছেন আমিরুল হক চৌধুরী, চঞ্চল চৌধুরী, মোশাররফ করিম, আ খ ম হাসান, শামীম জামান, শাহানাজ খুশিসহ আরো অনেকে। হাড়কিপটে ধারাবাহিকের নতুন কিস্তি হলো হারাধনের একটি বাগান।
উল্লেখযোগ্য অভিনয়শিল্পীরা হলো:
পাবনা জেলার চাটমোহর উপজেলার এক প্রত্যন্ত গ্রামের দুই বন্ধু নজর আলী ও হারাধন দত্ত। দুইজনই অসম্ভব কৃপণ যাকে বলে হাড়কিপ্টে আরকি। এই দুজনের কৃপণতার জন্যে তাদের পরিবারে যে সংঘাত তাই নাটকের আলোচ্য বিষয়। 
নজর আলীর তিন সন্তান ফজর, বহর ও নহর। তার সহধর্মিণী কমলা বানু। তিনি সংসারের খরচের ব্যাপারে খুবেই সংবেদনশীল। তাকে গ্রামের লোক কিপ্‌টে ডাকে, তবুও এসব গায়ে মাখে না তিনি। তার ধারণা, সবাই তাকে হিংসে করেই এসব বলে। নজর আলীর মতো তার মেঝছেলেও কৃপণ,এই পরিবারের ভুক্তভোগী তার স্ত্রী (কমলাবানু), বড় ছেলে(ফজর) এবং ছোট ছেলে (নহর)।
অন্যদিকে বিপত্নীক হারাধনের ঘরে দুই ছেলেমেয়ে। মেয়ে শিবানী রাণী দত্তও বাবার মতো কৃপণ। তাই এই পরিবারের ভুক্তভোগী ছেলে ভূপেন দত্ত।
হাড় কিপ্‌টে ধারাবাহিকটি খুবই প্রশংসা কুড়িয়েছে। সর্বস্তরের মানুষ প্রত্যেকটি চরিত্রকে ভালোবেসেছে।
সো হ্যাপি ইট হার্টস (ব্রায়ান অ্যাডামসের গান)

"সো হ্যাপি ইট হার্টস" ব্রায়ান অ্যাডামসের রেকর্ড করা একটি গান। এটি "সো হ্যাপি ইট হার্টস" অ্যালবাম এর প্রধান একক হিসেবে ১১ অক্টোবর, ২০২১-এ প্রথম মুক্তি পায়।
কোভিড-১৯ লকডাউনের প্রথম দিনগুলিতে, অ্যাডামস তার সোশ্যাল মিডিয়ার মাধ্যমে ঘোষণা করেছিলেন যে তিনি তার ১৫ তম অ্যালবামের জন্য নতুন গানে কাজ করছেন। গানটি কোভিড-১৯ মহামারির সর্বোচ্চ পর্যায়ে, এমন একটি পরাবাস্তব সময়ের পরে স্বাভাবিক অবস্থায় ফিরে আসার কথা বলে।
গান এবং ভিডিওটি সেই লোকেদের প্রতি শ্রদ্ধাঞ্জলি প্রদর্শন করে যারা কোভিড-১৯ মহামারি চলাকালীন দূরত্বের অভিজ্ঞতা অর্জন করেছিলেন। ভিডিওটি ভ্যানকুভারের "দ্য ওয়ারহাউস স্টুডিও"-তে তৈরি করা হয়েছে। অ্যাডামস-পরিচালিত ভিডিওটি, ১৯৬৬ সালের শেভ্রোলেট করভেয়ার কনভার্টিবল -এ শ্যুট করা হয়েছে, এতে অ্যাডামসের ৯৩ বছর বয়সী মা জেন ক্লার্কও রয়েছে।
হাউ টু অ্যাভয়েড হিউজ শিপস

হাউ টু এভয়েড হিউজ শিপস () ১৯৮২ সালে প্রকাশিত, অভিজ্ঞ নাবিক, ক্যাপ্টেন জন ডব্লিউ. ট্রিমারের রচিত একটি বই। প্রথম সংস্করণটি সিয়াটলে ট্রিমারের বাড়ি থেকে স্ব-প্রকাশিত হয়েছিল এবং এর উপ-শিরোনাম ছিল "অর: আই নেভার মেট আ শিপ আই লাইকড"। এটি একটি সামুদ্রিক অপারেশন গাইডেন্স বই, তবে এর শিরোনামটির কারণে মনোযোগ আকর্ষণ করেছে, যা অনেকের কাছে অস্বাভাবিক,অসঙ্গতিপূর্ণ এবং হাস্যকর বলে মনে হয়।
বিশেষ শ্রোতাদের (ছোট ব্যক্তিগত নৌকা, যেমন ইয়ট এবং ট্রলার এর ক্যাপ্টেন বা চালক) জন্য রচিত বইটি, বড় জাহাজ যেমন মালবাহী জাহাজের কাছাকাছি উপস্থিত হলে তা এড়িয়ে সামনে আগানোর জন্য প্রয়োজনীয় পদক্ষেপের পরামর্শ দেয়। এছাড়াও বড় জাহাজগুলির ক্ষমতা এবং পরিচালনা পদ্ধতি সম্পর্কেও তথ্য রয়েছে।
বইটি বছরের সবচেয়ে অদ্ভুত শিরোনামের জন্য ১৯৯২ সালের বুকসেলার/ডায়াগ্রাম পুরস্কার জয় করে এবং এই পুরস্কার বিজয়ীদের প্রথম সংকলন, "হাউ টু এভয়েড হিউজ শিপস অ্যান্ড আদার ইমপ্লজিবলি টাইটেলড বুকস" (২০০৮) শিরোনামে ব্যবহৃত হয়েছিল। বইটি সর্বকালের সবচেয়ে অদ্ভুত বইয়ের শিরোনামের জন্য দ্য বুকসেলারের ২০০৮ সালের প্রতিযোগিতায় তৃতীয় স্থান অর্জন করেছিল।
২০০০ থেকে শুরু করে, Amazon.com এ বইটির পাতায় হাস্যরস যুক্ত পাঠক পর্যালোচনা পেতে শুরু করে। বইটির পুরস্কার-বিজয়ী অবস্থা এবং কখনও কখনও এর অদ্ভুত পর্যালোচনার ইতিহাস, "ক্র্যাকড" থেকে "নিউ ইয়র্ক টাইমস" পর্যন্ত বিভিন্ন প্রকাশনা দ্বারা উল্লেখিত হয়েছিল। দ্য নিউ ইয়র্ক ডেইলি নিউজ এটিকে "সর্বকালের সেরা বই" বলে অভিহিত করে, অন্যদিকে পাবলিশার্স উইকলি এটিকে "সর্বকালের সবচেয়ে খারাপ বই" বলে অভিহিত করে।
জিমি ফ্যালন লেট নাইট উইথ জিমি ফ্যালনের "ডু নট রিড লিস্ট" সেগমেন্টে বইটি কভার করেছিলেন এবং অ্যালেক্স হর্নের প্রথম উপস্থিতি (২০০০ এডিনবার্গ উৎসবে) "হাউ টু এভয়েড হিজ শিপস" শিরোনামের একটি শোতে ছিল।
ভিডিও গেম "দ্য উইচার ৩: ওয়াইল্ড হান্ট" এ, "হাউ টু এভয়েড কলোসাল ভেসেলস" শিরোনামের একটি বই রয়েছে, যেটিকে এই বইয়ের রেফারেন্স হিসাবে বিবেচনা করা হয়।
ও রিয়েলি?

ও রিয়েলি? () এটি একটি ইন্টারনেট ঘটনা, সাধারণত একটি তুষারময় পেঁচা সমন্বিত একটি চিত্র ম্যাক্রো হিসাবে উপস্থাপন করা হয়। শব্দগুচ্ছ "O RLY?", একটি সংক্ষিপ্ত রূপ "ওহ, সত্যিই?", জনপ্রিয়ভাবে ইন্টারনেট ফোরামে একটি ব্যঙ্গাত্মক পদ্ধতিতে ব্যবহৃত হয়, প্রায়শই একটি সুস্পষ্ট, অনুমানযোগ্য, বা স্পষ্টতই মিথ্যা বক্তব্যের প্রতিক্রিয়া হিসাবে। অনুরূপ পেঁচা ইমেজ ম্যাক্রোগুলি "YA RLY" (হ্যাঁ, সত্যিই।), "NO WAI!!" বাক্যাংশ সহ ছবি সহ ভিন্ন ভিন্ন দৃষ্টিভঙ্গি উপস্থাপনের জন্য মূলটিকে অনুসরণ করে। (কোন উপায় নেই!), এবং কোন RLY। (সত্যিই নয়।) 
ইন্টারনেট ফোরামের বাইরে, O RLY? ওয়ার্ল্ড অফ ওয়ারক্রাফ্ট সহ বিভিন্ন ভিডিও গেমগুলিতে উল্লেখ করা হয়েছে যেখানে নিলামকারী চরিত্র ও'রিলি এবং ইয়ার্লি যথাক্রমে "O RLY?" এবং "YA RLY!" এর একটি রেফারেন্স। 
২০০৬ সালে, অ্যান্টি-ভাইরাস কোম্পানি সোফোস "W32/Hoots-A" নামে পরিচিত একটি কম্পিউটার কীট আবিষ্কার করে, যা "O RLY?" অক্ষর সহ একটি তুষারময় পেঁচার একটি গ্রাফিক্যাল চিত্র পাঠায়। একটি মুদ্রণ সারিতে যখন এটি একটি উইন্ডোজ-ভিত্তিক কম্পিউটারকে সংক্রামিত করে। সোফোসের একজন মুখপাত্র বলেছেন যে দেখা যাচ্ছে যে ভিজ্যুয়াল বেসিকে লিখিত ভাইরাসটি কোনও পেশাদার দ্বারা লেখা হয়নি, তবে এটি: "মনে হচ্ছে এই ম্যালওয়্যারটি একটি নির্দিষ্ট সংস্থার জন্য লেখা হয়েছে, যার কাছে তাদের আইটি পরিকাঠামো সম্পর্কে অভ্যন্তরীণ জ্ঞান ছিল।" 
প্রোগ্রামিং এবং প্রযুক্তির উপর ও'রিলি মিডিয়ার বইয়ের কভারগুলি O RLY? শব্দটি ব্যবহার করে অনলাইনে প্যারোডি করা হয়েছে, যা প্রথম বেন হালপার্নের একটি মেম জেনারেটর দ্বারা জনপ্রিয় হয়েছিল।
তাজাম্মুল আলী

তাজাম্মুল আলী (১৯১৪ – ৪ ফেব্রুয়ারি ২০০৬; লাউড়ী হুজুর নামেও পরিচিত) ছিলেন একজন বাংলাদেশি দেওবন্দি ইসলামি পণ্ডিত ও রাজনীতিবিদ। তিনি স্বাধীন বাংলাদেশে জমিয়তে উলামায়ে ইসলাম বাংলাদেশের প্রথম সভাপতি ছিলেন। আধ্যাত্মিক জীবনে তিনি হুসাইন আহমদ মাদানির খলিফা ছিলেন। এছাড়াও তিনি যশোর জেলার লাউড়ী মাদ্রাসার প্রিন্সিপ্যাল ও শায়খুল হাদিস ছিলেন।
তাজাম্মুল আলী ১৯১৪ সালে সিলেটের বিয়ানীবাজার উপজেলার পঞ্চখণ্ড পরগনার আংগুরা গ্রামে জন্মগ্রহণ করেন। তার পিতা শরাফত আলী। গ্রামের মক্তবে তিনি "কুরআন" ও পঞ্চখণ্ড প্রাথমিক বিদ্যালয়ে প্রাথমিক শিক্ষা লাভ করেন। পরে বাহাদুরপুর মাদ্রাসা ও সিলেট সরকারী আলিয়া মাদ্রাসায় ভর্তি হয়ে কামিল পাশ করেন। এ সময় সিলেটে হুসাইন আহমদ মাদানি এতেকাফ করতেন। তার প্রতি আগ্রহ তৈরি হলে তিনি ১৯৪১ সালে দারুল উলুম দেওবন্দ গমন করেন এবং ২ বছর লেখাপড়া করে দাওরায়ে হাদিস সমাপ্ত করেন। মাদানি ছাড়াও দেওবন্দে তার শিক্ষকদের মধ্যে রয়েছেন: ইজাজ আলী আমরুহী, ইব্রাহিম বালিয়াভি প্রমুখ। আধ্যাত্মিক জীবনে তিনি হুসাইন আহমদ মাদানির খলিফা ছিলেন। তার শিষ্যদের মধ্যে কাজী মুতাসিম বিল্লাহ, মুহাম্মদ ওয়াক্কাস অন্যতম।
শিক্ষাজীবন সমাপ্তির পর গোলাপগঞ্জের বারোকুট মাদ্রাসায় শিক্ষকতার মাধ্যমে তার কর্মজীবনের সূচনা হয়। এরপর তিনি জামিয়া কাসিমুল উলুম দরগাহে হজরত শাহজালাল (রহ.) ও বিয়ানীবাজারের বাহাদুরপুর মাদ্রাসায় কিছুদিন শিক্ষকতা করেন। ১৯৪৩ সাল থেকে ১৯৮৩ সাল পর্যন্ত ৪০ বছর তিনি যশোর জেলার মনিরামপুর থানার লাউড়ী রামনগর আলিয়া মাদ্রাসায় শিক্ষকতা করেন। যশোর থেকে আসার পর ঢাকার যাত্রাবাড়ী মাদ্রাসায় ২ বছর মুহতামিম ও শায়খুল হাদিসের দায়িত্ব পালন করেন। ১৯৭৪ সালের জানুয়ারিতে তিনি জমিয়তে উলামায়ে ইসলাম বাংলাদেশের সভাপতি নির্বাচিত হন। ২৯ অক্টোবর পর্যন্ত তিনি এ দায়িত্বে ছিলেন। ১৯৯০ সালে তিনি জমিয়তের প্রধান পৃষ্ঠপোষক নির্বাচিত হন।
তার রচনাবলীর মধ্যে রয়েছে:
তিনি শেষ জীবনে একটি আত্মজীবনীও লিখেছিলেন।
তিনি ২০০৬ সালের ৪ ফেব্রুয়ারি মৃত্যুবরণ করেন। পরদিন মুহাম্মদ ওয়াক্কাসের ইমামতিতে সিলেট সরকারী আলিয়া মাদ্রাসা মাঠে তার জানাযার নামাজ অনুষ্ঠিত হয়। তাকে তার পারিবারিক কবরস্থান আঙ্গুরায় দাফন করা হয়।
ক্যাম্প বোনিফাস

ক্যাম্প বনিফাস জাতিসংঘ কমান্ডের একটি সামরিক ঘাঁটি, যা কোরিয়ান ডিমিলিটারাইজড জোনের দক্ষিণ সীমানার দক্ষিণে অবস্থিত। এটি সামরিক সীমানা রেখার দক্ষিণে, যা দক্ষিণ কোরিয়া (কোরিয়া প্রজাতন্ত্র) এবং উত্তর কোরিয়া (গণতান্ত্রিক গণপ্রজাতন্ত্রী কোরিয়া) এর মধ্যে সীমানা নির্দেশ করে। এটি ২০০৬ সালে কোরিয়া প্রজাতন্ত্রে ফিরিয়ে দেওয়া হয়েছিল।
ক্যাম্প বনিফাস জাতিসংঘের "কমান্ড সিকিউরিটি ব্যাটালিয়ন-জয়েন্ট সিকিউরিটি এরিয়ার" শিবির, যার প্রাথমিক মিশন হল উত্তর ও দক্ষিণ কোরিয়ার মধ্যে ১৯৫৩ সালের কোরিয়ান আর্মিস্টিস চুক্তি পর্যবেক্ষণ এবং প্রয়োগ করা। কোরিয়া প্রজাতন্ত্র এবং ইউনাইটেড স্টেটস ফোর্সে‌স কোরিয়া (যাঁরা "নিরাপত্তা এসকর্ট" নামে পরিচিত) জাতিসংঘের কমান্ড ডিএমযি ওরিয়েন্টেশন প্রোগ্রামের আওতায় জেএসএ এবং আশেপাশের এলাকায় টহল পরিচালনা করে থাকে। শিবিরে একটি উপহার সামগ্রীর দোকান রয়েছে যা "ডিএমজি" এবং "জেএসএ" সম্পর্কিত স্যুভেনির বিক্রি করে।
ক্যাম্পটি পূর্বে ক্যাম্প "কিটি হক' নামে পরিচিত ছিল। মার্কিন সেনা ক্যাপ্টেন আর্থার জি বনিফাস (মরণোত্তর মেজর পদে উন্নীত) এর সম্মানে ১৮ আগস্ট, ১৯৮৬ তারিখে এর নতুন নামকরণ করা হয়। তিনি লেফটেনেন্ট মার্ক টি. ব্যারেট (মরণোত্তর ক্যাপ্টেন পদে পদোন্নতি) এর সঙ্গে উত্তর কোরিয়ার সৈন্যদের হাতে "এক্স মার্ডার ঘটনা" এ নিহত হন।
ক্যাম্প সুইস-সুইডেতে "'নিউট্রাল নেশনস মনিটর" (সুইডেন এবং সুইজারল্যান্ড) এর প্রবেশপথ ছিল এই ক্যাম্প বনিফাস।
শিবিরে একটি পার থ্রি ওয়ান-হোল গলফ মাঠ রয়েছে যাতে অ্যাস্ট্রোটার্ফ এর চারপাশে মাইনফিল্ড রয়েছে। "স্পোর্টস ইলাস্ট্রেটেড" এটিকে "গলফের সবচেয়ে বিপজ্জনক গর্ত" বলে অভিহিত করে এবং বলের আঘাতে মাইন বিস্ফোরণ ঘটার অন্তত একটি ঘটনা সম্পর্কে জানতে পারা যায়। 
"দ্য ওয়াশিংটন পোস্টের" কেভিন সুলিভান ১৯৯৮ সালের রিপোর্ট অনুযায়ী, ক্যাম্প বনিফাস হল ডিএমজেডের মাত্র ৪৪০ গজ দক্ষিণে রেজারের তারের ট্রিপল কয়েল দ্বারা ঘেরা কিছু ভবনের একটি ছোট সংগ্রহ, যেটি মাইনফিল্ড এবং সৈন্য ছাড়া আসলে বড় একটি বয় স্কাউট ক্যাম্পের মত দেখাবে।
বেলাজার দারি রুমাহ

বেলাজার দারি রুমাহ ("বাড়ি থেকে অধ্যয়ন বা বাড়ি" "থেকে শিক্ষা", সংক্ষেপে বিডিআর ) হল একটি ইন্দোনেশিয়ান শিক্ষামূলক প্রোগ্রামিং ব্লক যা শিক্ষা ও সংস্কৃতি মন্ত্রণালয় দ্বারা টিভি এডুকাসিতে কোভিড-১৯ মহামারীর সময়ে টেলিভিশনের মাধ্যমে শিক্ষার সুবিধার্থে তৈরি করা হয়। মূলত ইন্দোনেশিয়ান পাবলিক টেলিভিশন নেটওয়ার্ক টিভিআরআই- এর সাথে অংশীদারিত্বে সম্প্রচারিত, ব্লকটি ২০২১ সালের এপ্রিল থেকে টিভি এডুকাসিতে স্থানান্তরিত করা হয়েছিল।
সপ্তাহের দিনগুলিতে, "বেলাজার দারি রুমায় প্রিস্কুল" প্রোগ্রাম এবং সমস্ত স্কুল স্তরের (প্রাথমিক স্কুল, জুনিয়র হাই স্কুল এবং সিনিয়র হাই স্কুল) জন্য নির্দেশমূলক প্রোগ্রামিং এবং সেইসাথে প্যারেন্টিং প্রোগ্রাম সম্প্রচার করে এবং এটি প্রাইমটাইমে নির্বাচিত জাতীয় চলচ্চিত্র ছিল। সপ্তাহান্তে, ব্লক সব বয়সের জন্য শিক্ষামূলক এবং সাংস্কৃতিক অনুষ্ঠান দেখায়।
ফ্রিডম লিস্ট (ডেনমার্ক)

<templatestyles src="Module:Infobox/styles.css"></templatestyles>
ফ্রিডম লিস্ট ( ) একটি ডেনীয় রাজনৈতিক দল। এটি একটি উদারপন্থী দল, যা নিজেকে ব্যক্তিগত অধিকারের ধারক হিসাবে প্রচার করে। এটি ডেনমার্কে কোভিড-১৯ মহামারির সময় ভুল তথ্যের বিশিষ্ট প্রচারক ফ্লেমিং ব্লিচার দ্বারা প্রতিষ্ঠিত হয়েছিল এবং মুখোশ এবং এটি ভ্যাকসিনের মতো সরকারী জনস্বাস্থ্য বিধি প্রত্যাখ্যানের পক্ষে প্রচার করে। দলটি ২৬টি পৌরসভা এবং ২০২১ সালের ডেনমার্কের স্থানীয় নির্বাচনে ডেনমার্কের ৫টি অঞ্চলের ব্যালটে ছিল, কিন্তু কোনো আসন জিততে পারেনি। 
এই গোষ্ঠীটি ফ্লেমিং ব্লিচার দ্বারা প্রতিষ্ঠিত হয়েছিল, যিনি আগে ডেনমার্কে কোভিড-১৯ মহামারি মোকাবেলায় সরকারের কার্যক্রমের বিরুদ্ধে বিক্ষোভ এবং বেশ কয়েকটি কোভিড-১৯ অস্বীকারবাদী বিক্ষোভের পিছনে ছিলেন। 
গোষ্ঠীটি নিজেকে স্বতন্ত্র ব্যক্তিদের একটি সংগ্রহ হিসাবে বর্ণনা করে, স্থানীয়বাদী এবং আঞ্চলিকতাবাদী দৃষ্টিভঙ্গিসহ, এবং দলের সদস্যদের তাদের নিজস্ব মতামত প্রকাশ করার অনুমতি দেয়, দলের বাকিরা যাই ভাবুক না কেন। দলটির বেশ কয়েকজন সদস্যের উদ্দেশ্য ডেনমার্কে কোভিড-১৯ মহামারি সংক্রান্ত সরকারের বিধিবিধানের বিরুদ্ধে লড়াই করা।
পিয়ার সড়ক

পিয়ার সড়ক স্কটল্যান্ডের আর্গিল ও বুটের লুস এলাকার একটি রাস্তা। লোচ লোমন্ডের পশ্চিম তীরে অবস্থিত এই রাস্তাটি পূর্ব-পশ্চিম প্রান্তিককরণে রয়েছে। যা প্রায় বিশটি ভবন দ্বারা বেষ্টিত, যার মধ্যে বেশিরভাগই ১৯ শতকের তালিকাভুক্ত কটেজ।
পিয়ার সড়কের মাথায় লুস পিয়ারের সবচেয়ে কাছের ভবনটি একটি চুনকাম করা কুটির, যা বর্তমানে হাইল্যান্ড আর্ট স্টুডিওর বাসভবন।
লুস জেনারেল স্টোর প্রতিবর্ণী ভবনটি ১৯ শতকের শুরুর দিকের বা মাঝামাঝি সময়কার একটি সি শ্রেণীর তালিকাভুক্ত স্থাপনা।
রাস্তার পশ্চিম প্রান্তের বিপরীতে রয়েছে লোচ লোমন্ড আর্মস হোটেল (পূর্বে যার নাম ছিল: কলকুহউন আর্মস হোটেল)। লুস এস্টেট ২০১২ সালে সম্পত্তিটি কিনে নেয়।
পিয়ার রোডের উভয় পাশে নিচে উল্লেখযোগ্য ভবন এবং কাঠামোর একটি বিভাগ রয়েছে। প্রতিটি বিভাগ পূর্ব থেকে পশ্চিমে বিন্যাস করা।
শাহ আহরারুজ্জামান

শাহ আহরারুজ্জামান (১৯৩৩ – ১৯৯৫) ছিলেন একজন বাংলাদেশি ইসলামি পণ্ডিত ও রাজনীতিবিদ। তিনি স্বাধীন বাংলাদেশে জমিয়তে উলামায়ে ইসলাম বাংলাদেশের প্রথম মহাসচিব ছিলেন।
আহরারুজ্জামান ১৯৩৩ খ্রীষ্টাব্দে শ্রীহট্ট জেলার হবিগঞ্জ মহকুমার বানিয়াচং থানার গুণই গ্রামের শাহ বাড়ীতে জন্মগ্রহণ করেন। তার বাবার নাম শাহ মুহম্মদ আমীর।
তিনি ১৯৪৪ সালে করিমগঞ্জ মহকুমার বদরপুর ইসলামিয়া মাদ্রাসায় ভর্তি হন। ১৯৪৭ সালে তিনি নবীগঞ্জের জামেয়া ইসলামিয়া ইমামবাড়ী মাদ্রাসায় ভর্তি হয়ে চার বছর লেখাপড়া করেন। ১৯৫১ সালে দারুল উলুম দেওবন্দে গমন করেন। তিনি দুইবার দারুল উলুম দেওবন্দে সিলেটি ছাত্রদের সংগঠন জমিয়তে তোলাবার দুইবার সাধারণ সম্পাদক ও একবার সভাপতি নির্বাচিত হন। ১৯৫৮ সালে তিনি দারুল উলুম করাচিতে ভর্তি হন। ১৯৬১ সালে তিনি শফি উসমানির কাছ থেকে ফতোয়ার প্রশিক্ষণ লাভ করেন। ১৯৬৪ সালে তিনি মদিনা বিশ্ববিদ্যালয়ে ভর্তি হন।
শিক্ষাজীবন সমাপ্তির পর তিনি ১৯৬২ সালে করাচির মাহমুদাবাদ জামে মসজিদের ইমাম, খতিব এবং তৎসংলগ্ন মাদ্রাসার সদর মোদাররেছের দায়িত্ব পালনের মাধ্যমে কর্মজীবনের সূচনা করেন। ১৯৬৪ সালে মদিনা গমনের পর ১৯৭২ সালে স্বদেশ প্রত্যাবর্তন করে তিনি গুণই ফয়জে আম মাদ্রাসা পরিচালনার দায়িত্বভার গ্রহন করেন। তিনি ১৯৭৪ সালে জমিয়তে উলামায়ে ইসলাম বাংলাদেশের মহাসচিব ছিলেন। ১৯৭৯ সালে তিনি ইংল্যান্ড গমন করেন। রাজধানী লন্ডনে তিনি জামেয়া ইসলামিয়ার প্রধান মুফতি ছিলেন।
তিনি ১৯৯৫ সালের ১৬ মার্চ লন্ডনে মৃত্যুবরণ করেন।
চেং কুয়াং

চেং কুয়াং ( ; জন্ম ২২ মে ১৯৪৬) একজন চীনা মহামারি বিশেষজ্ঞ যিনি চীনা রোগ নিয়ন্ত্রণ ও প্রতিরোধ কেন্দ্রের (চীনা সিডিসি) একজন প্রধান বিজ্ঞানী এবং ডক্টরাল সুপারভাইজার। তিনি জাতীয় স্বাস্থ্য কমিশনের উচ্চ পর্যায়ের বিশেষজ্ঞ প্যানেলের একজন সদস্য। 
চেং ১৯৪৬ সালে চীন প্রজাতন্ত্রে জন্মগ্রহণ করেন। হেবেই মেডিকেল কলেজ (বর্তমানে হেবেই মেডিকেল বিশ্ববিদ্যালয়) থেকে স্নাতক উত্তীর্ণ হওয়ার পর, তিনি পিকিং ইউনিয়ন মেডিকেল কলেজের স্নাতক স্কুলে চিকিৎসাবিজ্ঞানে স্নাতকোত্তর ডিগ্রির জন্য অধ্যয়নরত ছিলেন। তিনি ১৯৮৫ এবং ১৯৮৬ সালের মধ্যে রোগ নিয়ন্ত্রণ ও প্রতিরোধ কেন্দ্রের (সিডিসি) এর অতিথি স্কলার ছিলেন। ২০০৩ সালে, তিনি সার্স প্রতিরোধ ও নিয়ন্ত্রণ সদর দফতরের পরামর্শক হিসাবে কাজ করেছিলেন। চীনা কমিউনিস্ট পার্টির মালিকানাধীন ট্যাবলয়েড "গ্লোবাল টাইমসের" সাথে ২০২১ সালের জুনে একটি সাক্ষাৎকারে, চেং বলেছিলেন যে কোভিড-১৯ এর উৎস সম্পর্কে একটি তদন্ত মার্কিন যুক্তরাষ্ট্রে স্থানান্তর করা উচিত।